Sklep Skupnega odbora EGP

št. 112/1999

z dne 24. septembra 1999

o spremembi Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, spremenjenega s Protokolom o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

(1) ker je bila Priloga II k Sporazumu spremenjena s Sklepom št. 65/1999 Skupnega odbora EGP z dne 28. maja 1999 [1];

(2) ker je treba Odločbo Komisije 98/574/ES z dne 16. septembra 1998 o skupnem tehničnem predpisu za splošne priključitvene zahteve za javne vseevropske celične digitalne kopenske mobilne komunikacije, II. faza (2. izdaja) [2] vključiti v Sporazum;

(3) ker je treba Odločbo Komisije 98/575/ES z dne 16. septembra 1998 o skupnem tehničnem predpisu za splošne priključitvene zahteve za mobilne postaje, namenjene uporabi v II. fazi javnih digitalnih celičnih telekomunikacijskih omrežij, ki delujejo v frekvenčnem pasu GSM 1800 (2. izdaja) [3] vključiti v Sporazum;

(4) ker je treba Odločbo Komisije 98/576/ES z dne 16. septembra 1998 o skupnem tehničnem predpisu za priključitvene zahteve za terminalsko opremo za priključevanje na javna komutirana telefonska omrežja (PSTN), vključno s funkcijo analogne pogovorke [4] vključiti v Sporazum;

(5) ker je treba Odločbo Komisije 98/577/ES z dne 16. septembra 1998 o skupnem tehničnem predpisu za terminale z zelo majhno antensko odprtino (VSAT) satelitskih zemeljskih postaj, ki delujejo v frekvenčnih pasovih 4 GHz in 6 GHz [5], vključiti v Sporazum;

(6) ker je treba Odločbo Komisije 98/578/ES z dne 16. septembra 1998 o skupnem tehničnem predpisu za kopenske mobilne satelitske zemeljske postaje (LMES) z nizko hitrostjo prenosa podatkov, ki delujejo v frekvenčnih pasovih 1,5/1,6 GHz [6], vključiti v Sporazum -

SKLENIL:

Člen 1

Za točko 4zu (Odločba Sveta 98/482/ES) v poglavju XVIII Priloge II k Sporazumu se dodajo naslednje točke:

398 D 0574 : Odločba Komisije 98/574/ES z dne 16. septembra 1998 o skupnem tehničnem predpisu za splošne priključitvene zahteve za javne vseevropske celične digitalne kopenske mobilne komunikacije, II. faza (2. izdaja) (UL L 278, 15.10.1998, str. 30).

398 D 0575 : Odločba Komisije 98/575/ES z dne 16. septembra 1998 o skupnem tehničnem predpisu za splošne priključitvene zahteve za mobilne postaje, namenjene za uporabo v II. fazi javnih digitalnih celičnih telekomunikacijskih omrežij, ki delujejo v frekvenčnem pasu GSM 1800 (2. izdaja) (UL L 278, 15.10.1998, str. 35).

398 D 0576 : Odločba Komisije 98/576/ES z dne 16. septembra 1998 o skupnem tehničnem predpisu za priključitvene zahteve za terminalsko opremo za priključevanje na javna komutirana telefonska omrežja (PSTN), vključno s funkcijo analogne pogovorke (UL L 278, 15.10.1998, str. 40).

398 D 0577 : Odločba Komisije 98/577/ES z dne 16. septembra 1998 o skupnem tehničnem predpisu za terminale z zelo majhno antensko odprtino (VSAT) satelitskih zemeljskih postaj, ki delujejo v frekvenčnih pasovih 4 GHz in 6 GHz (UL L 278, 15.10.1998, str. 43).

398 D 0578 : Odločba Komisije št. 98/578/ES z dne 16. septembra 1998 o skupnem tehničnem predpisu za kopenske mobilne satelitske zemeljske postaje (LMES) z nizko hitrostjo prenosa podatkov, ki delujejo v frekvenčnih pasovih 1,5/1,6 GHz (UL L 278, 15.10.1998, str. 46)."

Člen 2

Besedila odločb Komisije 98/574/ES, 98/575/ES, 98/576/ES, 98/577/ES in 98/578/ES v islandskem in norveškem jeziku, ki so priložena ustrezni jezikovni različici tega sklepa, so verodostojna.

Člen 3

Ta sklep začne veljati 25. septembra 1999 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 24. septembra 1999

Za Skupni odbor EGP

Predsednik

N. v. Liechtenstein

[1] UL L 284, 9.11.2000, str. 49.

[2] UL L 278, 15.10.1998, str. 30.

[3] UL L 278, 15.10.1998, str. 35.

[4] UL L 278, 15.10.1998, str. 40.

[5] UL L 278, 15.10.1998, str. 43.

[6] UL L 278, 15.10.1998, str. 46.

--------------------------------------------------